KOMISIJOS REGLAMENTAS (EB) Nr. 546/2005
2005 m. balandžio 8 d.
pritaikantis Europos Parlamento ir Tarybos reglamentą (EB) Nr. 437/2003 dėl duomenis teikiančios šalies kodų paskyrimo ir iš dalies keičiantis Komisijos reglamentą (EB) Nr. 1358/2003 dėl Bendrijos oro uostų sąrašo atnaujinimo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. vasario 27 d. Europos Parlamento ir Tarybos reglamentą (EB) Nr. 437/2003 dėl statistinių ataskaitų apie keleivių, krovinių ir pašto vežimą oro transportu (1), ypač į jo 10 straipsnį,
kadangi:
(1)
Pagal Reglamento (EB) Nr. 437/2003 10 straipsnį, Komisija turi nustatyti šio reglamento priedų turinio specifikacijų suderinimo priemones.
(2)
Būtina rengti kitą nei retų komercinių pervežimų Bendrijos oro uostų sąrašą ir leidžiančias nukrypti nuostatas, numatytas valstybėms narėms, 2004 m. gegužės 1 d. įstojusioms į Europos Sąjungą. Be to, naujų valstybių narių kodai turi papildyti Reglamento (EB) Nr. 1358/2003, įgyvendinančio Reglamentą (EB) Nr. 437/2003 ir suderinančio I ir II priedus, III priede išvardytus kodus.
(3)
Būtina atnaujinti Bendrijos oro uostų sąrašą ir Reglamento Nr. 1358/2003 I priede pateikiamas leidžiančias nukrypti nuostatas pagal šiame priede išdėstytas taisykles.
(4)
Todėl Reglamentus (EB) Nr. 437/2003 ir (EB) Nr. 1358/2003 reikėtų atitinkamai iš dalies pakeisti.
(5)
Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 437/2003, su pakeitimais, padarytais Reglamentu (EB) Nr. 1358/2003, I priedas yra suderintas pagal šio reglamento I priedą.
2 straipsnis
Reglamento (EB) Nr. 1358/2003 I priedas iš dalies keičiamas pagal šio reglamento II priedą.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 8 d.